মাদারগঞ্জ-জামালপুর সড়কে ‘দাঁতভাঙ্গা’ বেইলি ব্রিজ ভেঙে সিমেন্টভর্তি একটি ট্রাক ঝাঁড়কাটা নদীতে পড়ে যায়। গতকাল দুপুরের এ ঘটনার পর থেকে জামালপুর সদরের সঙ্গে মাদারগঞ্জ উপজেলার সরাসরি সড়ক যোগাযোগ বিচ্ছন্ন হয়ে পড়ে। প্রত্যক্ষদর্শীরা জানান, ব্রিজটি দীর্ঘদিন ধরে ঝুঁকিপূর্ণ হওয়ায় সড়ক ও জনপথ কর্তৃপক্ষ সতর্কীকরণ নোটিস টাঙিয়ে দেয়। নোটিসে পাঁচ টন ওজনের বেশি মালামাল বহনকারী যান চলাচল নিষিদ্ধ থাকলেও তা কেউ মানেনি। রবিবার ২০ টন সিমেন্টভর্তি ট্রাকটি ব্রিজের উপর উঠলে একাংশ ভেঙে পড়ে।